title: Neuvoston päätös (YUTP) 2018/1940, annettu 10 päivänä joulukuuta 2018, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta

text:
                  11.12.2018

                  FI

                  Euroopan unionin virallinen lehti

                  L 314/47

         NEUVOSTON PÄÄTÖS (YUTP) 2018/1940,
         annettu 10 päivänä joulukuuta 2018,
         Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 20 päivänä joulukuuta 2010 päätöksen 2010/788/YUTP (1) Kongon demokraattista tasavaltaa koskevista rajoittavista toimenpiteistä.

                     (2)

                     Neuvosto hyväksyi 12 päivänä joulukuuta 2016 päätöksen (YUTP) 2016/2231 (2) vastauksena vaaliprosessin estämiseen ja siihen liittyneisiin ihmisoikeusloukkauksiin Kongon demokraattisessa tasavallassa. Kyseisellä päätöksellä muutettiin päätöstä 2010/788/YUTP muun muassa ottamalla sen 3 artiklan 2 kohdassa käyttöön autonomisia rajoittavia toimenpiteitä.

                     (3)

                     Päätöksen 2010/788/YUTP 3 artiklan 2 kohdassa tarkoitettujen toimenpiteiden uudelleentarkastelun perusteella kyseisten rajoittavien toimenpiteiden voimassaoloa olisi jatkettava 12 päivään joulukuuta 2019 saakka.

                     (4)

                     Joulukuussa 2017 antamissaan päätelmissä neuvosto kehotti kaikkia Kongon toimijoita ja ensisijaisesti Kongon viranomaisia ja instituutioita omaksumaan rakentavan roolin vaaliprosessissa. Tulevien vaalien edellä neuvosto toistaa, kuinka tärkeää on pitää uskottavat, avoimet, rauhanomaiset ja osallistavat vaalit, jotka vastaavat Kongon kansan pyrkimystä valita edustajansa. Neuvosto uudelleentarkastelee rajoittavia toimenpiteitä Kongon demokraattisessa tasavallassa pidettävät vaalit huomioon ottaen ja on valmis tarvittaessa muokkaamaan niitä..

                     (5)

                     Kahdeksaa liitteessä II lueteltua henkilöä koskevia perusteita olisi muutettava. Lisäksi kaikkia kyseisessä liitteessä lueteltuja henkilöitä koskevat tiedot olisi saatettava ajan tasalle.

                     (6)

                     Päätös 2010/788/YUTP olisi näin ollen muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen 2010/788/YUTP 9 artiklan 2 kohta seuraavasti:

                  ”2.   Edellä 3 artiklan 2 kohdassa tarkoitettuja toimenpiteitä sovelletaan 12 päivään joulukuuta 2019 saakka. Niiden voimassaoloa jatketaan tai niitä muutetaan tarvittaessa, jos neuvosto katsoo, ettei niiden tavoitteita ole saavutettu.”

            2 artikla
            Korvataan päätöksen 2010/788/YUTP liitteessä II oleva luettelo tämän päätöksen liitteessä olevalla luettelolla.

            3 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 10 päivänä joulukuuta 2018.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös 2010/788/YUTP, annettu 20 päivänä joulukuuta 2010, Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta (EUVL L 336, 21.12.2010, s. 30).

            (2)  Neuvoston päätös (YUTP) 2016/2231, annettu 12 päivänä joulukuuta 2016, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta (EUVL L 336 I, 12.12.2016, s. 7).

            LIITE

                     ”LIITE II

                        LUETTELO 3 ARTIKLAN 2 KOHDASSA TARKOITETUISTA HENKILÖISTÄ JA YHTEISÖISTÄ

                     A.   Henkilöt

                                 Nimi

                                 Tunnistustiedot

                                 Luetteloon merkitsemisen perusteet

                                 Luetteloon merkitsemisen päivämäärä

                                 1.

                                 Ilunga Kampete

                                 alias Gaston Hughes Ilunga Kampete; alias Hugues Raston Ilunga Kampete.
                                 Syntymäaika: 24.11.1964.
                                 Syntymäpaikka: Lubumbashi (Kongon demokraattinen tasavalta).
                                 Sotilaspassin numero: 1-64-86–22311–29.
                                 Kansalaisuus: Kongon demokraattinen tasavalta.
                                 Osoite: 69, avenue Nyangwile, Kinsuka Mimosas, Kinshasa/Ngaliema, Kongon demokraattinen tasavalta.

                                 Tasavaltalaiskaartin (GR) komentajana Ilunga Kampete oli vastuussa kentälle lähetetyistä tasavaltalaiskaartin yksiköistä, jotka osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa. Tässä ominaisuudessa Ilunga Kampete osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                                 12.12.2016

                                 2.

                                 Gabriel Amisi Kumba

                                 alias Gabriel Amisi Nkumba; ”Tango Fort”; ”Tango Four”.
                                 Syntymäaika: 28.5.1964.
                                 Syntymäpaikka: Malela (Kongon demokraattinen tasavalta).
                                 Sotilaspassin numero: 1-64-87–77512–30.
                                 Kansalaisuus: Kongon demokraattinen tasavalta.
                                 Osoite: 22, avenue Mbenseke, Ma Campagne, Kinshasa/Ngaliema, Kongon demokraattinen tasavalta.

                                 Kongon demokraattisen tasavallan asevoimien (FARDC) ensimmäisen puolustusvyöhykkeen komentaja, jonka joukot osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa. Tässä ominaisuudessa Gabriel Amisi Kumba osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.
                                 Heinäkuussa 2018 Gabriel Amisi Kumba nimitettiin Kongon demokraattisen tasavallan asevoimien (FARDC) operaatioista ja tiedustelusta vastaavaksi apulaisesikuntapäälliköksi.

                                 12.12.2016

                                 3.

                                 Ferdinand Ilunga Luyoyo

                                 Syntymäaika: 8.3.1973.
                                 Syntymäpaikka: Lubumbashi (Kongon demokraattinen tasavalta).
                                 Passin numero: OB0260335
                                 (voimassa 15.4.2011–14.4.2016).
                                 Kansalaisuus: Kongon demokraattinen tasavalta.
                                 Osoite: 2, avenue des Orangers, Kinshasa/Gombe, Kongon demokraattinen tasavalta.

                                 Kongon kansallisen poliisin (PNC) Légion Nationale d'Intervention -mellakkayksikön komentajana Ferdinand Ilunga Luyoyo oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa. Tässä ominaisuudessa Ferdinand Ilunga Luyoyo osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.
                                 Heinäkuussa 2017 Ferdinand Ilunga Luyoyo nimitettiin instituutioiden ja johtavien virkamiesten suojelusta vastaavan PNC:n yksikön komentajaksi.

                                 12.12.2016

                                 4.

                                 Celestin Kanyama

                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Syntymäaika: 4.10.1960.
                                 Syntymäpaikka: Kananga (Kongon demokraattinen tasavalta).
                                 Kansalaisuus: Kongon demokraattinen tasavalta.
                                 Passin numero: OB0637580
                                 (voimassa 20.5.2014–19.5.2019).
                                 Saanut Schengen-viisumin nro 011518403, myönnetty 2.7.2016.
                                 Osoite: 56, avenue Usika, Kinshasa/Gombe, Kongon demokraattinen tasavalta.

                                 Kongon kansallisen poliisin (PNC) poliisikomentajana Celestin Kanyama oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa. Tässä ominaisuudessa Celestin Kanyama osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.
                                 Heinäkuussa 2017 Celestin Kanyama nimitettiin kansallisten poliisioppilaitosten pääjohtajaksi.

                                 12.12.2016

                                 5.

                                 John Numbi

                                 alias John Numbi Banza Tambo; John Numbi Banza Ntambo; Tambo Numbi.
                                 Syntymäaika: 16.8.1962.
                                 Syntymäpaikka: Jadotville-Likasi-Kolwezi (Kongon demokraattinen tasavalta).
                                 Kansalaisuus: Kongon demokraattinen tasavalta.
                                 Osoite: 5, avenue Oranger, Kinshasa/Gombe, Kongon demokraattinen tasavalta.

                                 Entinen Kongon kansallisen poliisin (PNC) ylitarkastaja John Numbi osallistui erityisesti neljässä entisen Katangan maakunnassa maaliskuussa 2016 pidettyjen kuvernöörinvaalien yhteydessä järjestettyyn väkivaltaiseen häirintäkampanjaan, ja on tässä ominaisuudessa vastuussa yhteisymmärrykseen perustuvan ja rauhanomaisen ratkaisun estämisestä vaalien järjestämiseksi Kongon demokraattisessa tasavallassa. Heinäkuussa 2018 John Numbi nimitettiin Kongon demokraattisen tasavallan asevoimien (FARDC) ylitarkastajaksi.

                                 12.12.2016

                                 6.

                                 Roger Kibelisa

                                 alias Roger Kibelisa Ngambaswi.
                                 Syntymäaika: 9.9.1959.
                                 Syntymäpaikka: Fayala (Kongon demokraattinen tasavalta).
                                 Kansalaisuus: Kongon demokraattinen tasavalta.
                                 Osoite: 24, avenue Photopao, Kinshasa/Mont Ngafula, Kongon demokraattinen tasavalta.

                                 Kansallisen tiedustelupalvelun (ANR) sisäisenä johtajana Roger Kibelisa on osallisena häirintäkampanjassa, jota ANR:n virkamiehet toteuttavat opposition edustajia kohtaan, mukaan lukien mielivaltaiset pidätykset ja säilöönotot. Roger Kibelisa on näin ollen horjuttanut oikeusvaltiota sekä estänyt yhteisymmärrykseen perustuvan ja rauhanomaisen ratkaisun vaalien järjestämiseksi Kongon demokraattisessa tasavallassa.

                                 12.12.2016

                                 7.

                                 Delphin Kaimbi

                                 alias Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Syntymäaika: 15.1.1969 (vaihtoehtoisesti: 15.7.1969).
                                 Syntymäpaikka: Kiniezire/Goma (Kongon demokraattinen tasavalta).
                                 Kansalaisuus: Kongon demokraattinen tasavalta.
                                 Diplomaattipassi nro: DB0006669 (voimassa 13.11.2013–12.11.2018).
                                 Osoite: 1, 14eme rue, Quartier Industriel, Linete, Kinshasa, Kongon demokraattinen tasavalta.

                                 Entinen päällikkö sotilastiedustelussa (entinen DEMIAP), joka on osa kansallista operaatiokeskusta, joka on Kinshasassa syyskuussa 2016 tapahtuneista mielivaltaisista pidätyksistä ja väkivaltaisista tukahduttamistoimista vastuussa oleva komento- ja johtamisyksikkö, ja vastaa joukoista, jotka osallistuivat häirintään ja mielivaltaisiin pidätyksiin, joilla estetään yhteisymmärrykseen perustuva ja rauhanomainen ratkaisu vaalien järjestämiseksi Kongon demokraattisessa tasavallassa. Heinäkuussa 2018 Delphin Kaimbi nimitettiin FARDC:n pääesikunnan tiedustelusta vastaavaksi apulaisesikuntapäälliköksi.

                                 12.12.2016

                                 8.

                                 Evariste Boshab, entinen varapääministeri sekä sisä- ja turvallisuus-ministeri

                                 alias Evariste Boshab Mabub Ma Bileng.
                                 Syntymäaika: 12.1.1956.
                                 Syntymäpaikka: Tete Kalamba (Kongon demokraattinen tasavalta).
                                 Kansalaisuus: Kongon demokraattinen tasavalta..
                                 Diplomaattipassin nro: DP0000003 (voimassa: 21.12.2015–20.12.2020).
                                 Schengen-viisumin voimassaoloaika päättyi 5.1.2017.
                                 Osoite: 3, avenue du Rail, Kinshasa/Gombe, Kongon demokraattinen tasavalta.

                                 Ollessaan joulukuusta 2014 joulukuuhun 2016 varapääministerinä sekä sisä- ja turvallisuusministerinä Evariste Boshab oli virallisesti vastuussa poliisitoimesta ja turvallisuuspalveluista sekä maakuntien kuvernöörien työn koordinoinnista. Tässä ominaisuudessa hän oli vastuussa aktivistien ja opposition jäsenten pidätyksistä sekä suhteettomasta voimankäytöstä, mukaan lukien syyskuun 2016 ja joulukuun 2016 välisenä aikana vastauksena mielenosoituksiin Kinshasassa, minkä seurauksena turvallisuusjoukot surmasivat suuren joukon siviilejä tai haavoittivat heitä. Evariste Boshab osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                                 29.5.2017

                                 9.

                                 Alex Kande Mupompa, Keski-Kasain entinen kuvernööri

                                 alias Alexandre Kande Mupomba; Kande-Mupompa.
                                 Syntymäaika: 23.9.1950.
                                 Syntymäpaikka: Kananga (Kongon demokraattinen tasavalta).
                                 Kansalaisuus: Kongon demokraattinen tasavalta ja Belgia.
                                 Kongon demokraattisen tasavallan diplomaattipassin nro: OP0024910 (voimassa: 21.3.2016–20.3.2021).
                                 Osoitteet: Messidorlaan 217/25, 1180 Uccle, Belgia
                                 1, avenue Bumba, Kinshasa/Ngaliema, Kongon demokraattinen tasavalta.

                                 Keski-Kasain kuvernöörinä (lokakuuhun 2017 saakka) Alex Kande Mupompa on ollut vastuussa suhteettomasta voimankäytöstä, väkivaltaisista tukahduttamistoimista ja laittomista teloituksista, joihin turvallisuusjoukot ja Kongon kansallinen poliisi (PNC) ovat Keski-Kasaissa syyllistyneet elokuusta 2016 lähtien, mukaan lukien teloitukset Dibayan alueella helmikuussa 2017.
                                 Alex Kande Mupompa osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                                 29.5.2017

                                 10.

                                 Jean-Claude Kazembe Musonda, entinen Ylä-Katangan kuvernööri

                                 Syntymäaika: 17.5.1963.
                                 Syntymäpaikka: Kashobwe (Kongon demokraattinen tasavalta).
                                 Kansalaisuus: Kongon demokraattinen tasavalta.
                                 Osoite: 7891, avenue Lubembe, Quartier Lido, Lubumbashi, Haut-Katanga, Kongon demokraattinen tasavalta.

                                 Toimiessaan huhtikuuhun 2017 saakka Ylä-Katangan kuvernöörinä Jean-Claude Kazembe Musonda oli vastuussa suhteettomasta voimankäytöstä ja väkivaltaisista tukahduttamistoimista, joihin turvallisuusjoukot ja PNC Ylä-Katangassa syyllistyivät, mukaan lukien 15. ja 31. joulukuuta 2016 välisenä aikana, jolloin 12 siviiliä surmattiin ja 64 haavoittui turvallisuusjoukkojen, mukaan lukien PNC:n poliisit, harjoittaman kuolemaan johtavan voimankäytön seurauksena vastauksena protesteihin Lubumbashissa.
                                 Jean-Claude Kazembe Musonda osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.

                                 29.5.2017

                                 11.

                                 Lambert Mende, viestintä- ja mediaministeri sekä hallituksen tiedottaja

                                 alias Lambert Mende Omalanga.
                                 Syntymäaika: 11.2.1953.
                                 Syntymäpaikka: Okolo (Kongon demokraattinen tasavalta).
                                 Diplomaattipassin nro: DB0001939 (myönnetty: 4.5.2017, voimassaolo päättyy: 3.5.2022).
                                 Kansalaisuus: Kongon demokraattinen tasavalta.
                                 Osoite: 20, avenue Kalongo, Kinshasa/Ngaliema, Kongon demokraattinen tasavalta.

                                 Viestintä- ja mediaministerinä (vuodesta 2008 lähtien) Lambert Mende on vastuussa tukahduttavasta mediapolitiikasta, joka rikkoo oikeutta sananvapauteen ja tiedonvälityksen vapauteen sekä heikentää mahdollisuuksia päästä yhteisymmärrykseen perustuvaan rauhanomaiseen ratkaisuun vaalien järjestämiseksi Kongon demokraattisessa tasavallassa. Hän hyväksyi 12. marraskuuta 2016 päätöksen, joka rajoittaa ulkomaisten tiedotusvälineiden mahdollisuutta lähetystoimintaan Kongon demokraattisessa tasavallassa.
                                 Vastoin presidentin kannattajien muodostaman enemmistön ja oppositiopuolueiden välillä 31. joulukuuta 2016 aikaansaatua poliittista yhteisymmärrystä useiden tiedotusvälineiden lähetykset eivät olleet päässeet alkamaan uudelleen (tilanne lokakuussa 2018).
                                 Viestintä- ja mediaministerinä Lambert Mende on näin ollen vastuussa siitä, että yhteisymmärrykseen perustuva ja rauhanomainen ratkaisu vaalien järjestämiseksi Kongon demokraattisessa tasavallassa on estetty muun muassa sortotoimilla.

                                 29.5.2017

                                 12.

                                 Prikaatikenraali Eric Ruhorimbere, 21. sotilasalueen (Mbuji-Mayi) apulaiskomentaja

                                 alias Eric Ruhorimbere Ruhanga; Tango Two; Tango Deux.
                                 Syntymäaika: 16.7.1969.
                                 Syntymäpaikka: Minembwe (Kongon demokraattinen tasavalta).
                                 Sotilaspassin numero: 1-69-09–51400–64.
                                 Kansalaisuus: Kongon demokraattinen tasavalta.
                                 Kongon demokraattisen tasavallan passin nro: OB0814241.
                                 Osoite: Mbujimayi, Kasain maakunta, Kongon demokraattinen tasavalta.

                                 Toimiessaan 21. sotilasalueen apulaiskomentajana syyskuusta 2014 heinäkuuhun 2018 Eric Ruhorimbere oli vastuussa suhteettomasta voimankäytöstä ja laittomista teloituksista, joihin FARDC:n joukot syyllistyivät erityisesti Nsapun puolisotilaallisia joukkoja sekä naisia ja lapsia vastaan.
                                 Eric Ruhorimbere osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia. Heinäkuussa 2018 Eric Ruhorimbere nimitettiin Pohjois-Equateurin operatiivisen sektorin komentajaksi.

                                 29.5.2017

                                 13.

                                 Ramazani Shadari, entinen varapääministeri sekä sisä- ja turvallisuus-ministeri

                                 alias Emmanuel Ramazani Shadari Mulanda; Shadary.
                                 Syntymäaika: 29.11.1960.
                                 Syntymäpaikka: Kasongo (Kongon demokraattinen tasavalta).
                                 Kansalaisuus: Kongon demokraattinen tasavalta.
                                 Osoite: 28, avenue Ntela, Mont Ngafula, Kinshasa, Kongon demokraattinen tasavalta.

                                 Ramazani Shadari oli varapääministerinä sekä sisä- ja turvallisuusministerinä helmikuuhun 2018 asti virallisesti vastuussa poliisitoimesta ja turvallisuuspalveluista sekä maakuntien kuvernöörien työn koordinoinnista. Tässä ominaisuudessa hän oli vastuussa aktivistien ja opposition jäsenten pidätyksistä sekä suhteettomasta voimankäytöstä, kuten Bundu Dia Kongo -liikkeen (BDK) jäseniin kohdistuneista väkivaltaisista tukahduttamistoimista Keski-Kongossa, tukahduttamistoimista Kinshasassa tammi–helmikuussa 2017 ja suhteettomasta voimankäytöstä ja väkivaltaisista tukahduttamistoimista Kasain maakunnissa.
                                 Tässä ominaisuudessa Ramazani Shadari osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia.
                                 Helmikuussa 2018 Ramazani Shadari nimitettiin Parti du peuple pour la reconstruction et le développement -puolueen (PPRD) pysyväksi sihteeriksi.

                                 29.5.2017

                                 14.

                                 Kalev Mutondo, kansallisen tiedustelupalvelun (ANR) päällikkö (entinen hallintopäällikkö)

                                 alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Syntymäaika: 3.3.1957.
                                 Kansalaisuus: Kongon demokraattinen tasavalta.
                                 Passin nro: DB0004470 (myönnetty: 8.6.2012, voimassaolo päättyy: 7.6.2017).
                                 Osoite: 24, avenue Ma Campagne, Kinshasa, Kongon demokraattinen tasavalta.

                                 Pitkäaikaisena kansallisen tiedustelupalvelun (ANR) päällikkönä Kalev Mutondo on ollut osallisena ja on vastuussa opposition jäsenten, kansalaisyhteiskunnan aktivistien ja muiden mielivaltaisista pidätyksistä, säilöönotoista ja huonosta kohtelusta. Hän on näin ollen syyllistynyt oikeusvaltioperiaatteen horjuttamiseen sekä yhteisymmärrykseen perustuvan ja rauhanomaisen ratkaisun estämiseen vaalien järjestämiseksi Kongon demokraattisessa tasavallassa sekä sellaisten tekojen suunnitteluun tai johtamiseen Kongon demokraattisessa tasavallassa, jotka ovat vakavia ihmisoikeusloukkauksia.

                                 29.5.2017

                           B.   Yhteisöt
                     […]

               ”


title: Neuvoston päätös (EU) 2018/1938, annettu 18 päivänä syyskuuta 2018, Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta, joka koskee suosituksen antamista pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisen hyväksymisestä

text:
                  11.12.2018

                  FI

                  Euroopan unionin virallinen lehti

                  L 314/38

         NEUVOSTON PÄÄTÖS (EU) 2018/1938,
         annettu 18 päivänä syyskuuta 2018,
         Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta, joka koskee suosituksen antamista pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisen hyväksymisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:

                     (1)

                     Euroopan sekä Marokon kuningaskunnan välisestä assosioinnista tehty Euro–Välimeri-yhteisöjen ja niiden jäsenvaltioiden sopimus (1), jäljempänä ’sopimus’, allekirjoitettiin 26 päivänä helmikuuta 1996, ja se tuli voimaan 1 päivänä maaliskuuta 2000 (2).

                     (2)

                     Sopimuksen 80 artiklan mukaisesti sopimuksella perustetulla assosiaationeuvostolla on valtuudet tehdä päätöksiä ja se voi myös antaa suosituksia.

                     (3)

                     Assosiaationeuvosto antoi 16 päivänä joulukuuta 2013 suosituksen pitkälle edistyneen maan aseman täytäntöönpanoa koskevasta EU–Marokko-toimintasuunnitelmasta (2013–2017) (3), jäljempänä ’toimintasuunnitelma’.

                     (4)

                     Varmistaakseen toimintasuunnitelman ja kumppanuuden tulevaisuuden prioriteettien välisen jatkuvuuden assosiaationeuvoston olisi annettava kirjeenvaihdolla suositus toimintasuunnitelman voimassaolon pidentämisen hyväksymisestä.

                     (5)

                     On aiheellista vahvistaa unionin puolesta assosiaationeuvostossa esitettävä kanta, joka koskee suosituksen antamista toimintasuunnitelman voimassaolon pidentämisen hyväksymisestä, koska suosituksella on oikeusvaikutuksia.

                     (6)

                     Toimintasuunnitelman voimassaolon pidentäminen muodostaa EU:n ja Marokon suhteiden perustan kuluvana vuonna, ja sen ansiosta voidaan käydä keskusteluja EU:n ja Marokon kumppanuuden periaatteiden ja uusien prioriteettien määrittämiseksi tuleville vuosille,

               ON HYVÄKSYNYT TÄMÄN PÄÄTÖKSEN:

            1 artikla
            Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävä kanta suosituksen antamiseen koskien pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon vuodella pidentämisen hyväksymistä kyseisen toimintasuunnitelman päättymisestä, perustuu tähän päätökseen liitettyyn suositusluonnokseen.

            2 artikla
            Tämä päätös on osoitettu komissiolle ja korkealle edustajalle.

            Tehty Brysselissä 18 päivänä syyskuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EYVL L 70, 18.3.2000, s. 2.

            (2)  Neuvoston ja komission päätös 2000/204/EY, EHTY, tehty 26 päivänä tammikuuta 2000, Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen tekemisestä (EYVL L 70, 18.3.2000, s. 1).

            (3)  EU–Marokko-assosiaationeuvoston suositus N:o 1/2013, annettu 16 päivänä joulukuuta 2013, pitkälle edistyneen maan aseman täytäntöönpanoa koskevan, Euroopan naapuruuspolitiikan EU–Marokko-toimintasuunnitelman (2013–2017) täytäntöönpanosta (EUVL L 352, 24.12.2013, s. 78).

            LUONNOS
            EU–MAROKKO-ASSOSIAATIONEUVOSTON SUOSITUS N:o 1/2018
            annettu … päivänä …kuuta …,
            pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon vuodella pidentämisen hyväksymisestä
            EU–MAROKKO-ASSOSIAATIONEUVOSTO, joka
            ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen (1),
            sekä katsoo seuraavaa:

                        (1)

                        Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskeva Euro–Välimeri-sopimus, jäljempänä ’sopimus’, tuli voimaan 1 päivänä maaliskuuta 2000.

                        (2)

                        Sopimuksen 80 artiklan mukaisesti assosiaationeuvosto voi antaa aiheelliseksi katsomiaan suosituksia sopimuksen tavoitteiden saavuttamiseksi.

                        (3)

                        Sopimuksen 90 artiklan mukaan osapuolet toteuttavat kaikki sopimuksesta johtuvien velvoitteiden täyttämiseksi tarvittavat yleiset ja erityiset toimenpiteet ja huolehtivat siitä, että sopimuksessa vahvistetut tavoitteet saavutetaan.

                        (4)

                        Assosiaationeuvoston työjärjestyksen 10 artiklassa säädetään mahdollisuudesta antaa suosituksia kirjallisella menettelyllä istuntojen välissä.

                        (5)

                        Pitkälle edistyneen maan aseman täytäntöönpanoa koskevan EU–Marokko-toimintasuunnitelman 2013–2017 voimassaolon pidentäminen muodostaa EU:n ja Marokon suhteiden perustan kuluvana vuonna, ja sen ansiosta voidaan aloittaa neuvottelut EU:n ja Marokon kumppanuuden periaatteiden ja uusien prioriteettien määrittämiseksi tuleville vuosille,

                  SUOSITTAA:

               Ainoa artikla
               Assosiaationeuvosto suosittaa, kirjallista menettelyä noudattaen, pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämistä vuodella.

               Tehty …

                     EU–Marokko-assosiaationeuvoston puolesta

                     Puheenjohtaja

               (1)  EYVL L 70, 18.3.2000, s. 2.


title: Neuvoston päätös (YUTP) 2018/1943, annettu 10 päivänä joulukuuta 2018, tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2303 muuttamisesta

text:
                  11.12.2018

                  FI

                  Euroopan unionin virallinen lehti

                  L 314/58

         NEUVOSTON PÄÄTÖS (YUTP) 2018/1943,
         annettu 10 päivänä joulukuuta 2018,
         tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä annetun päätöksen (YUTP) 2017/2303 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 12 päivänä joulukuuta 2017 päätöksen (YUTP) 2017/2303 (1).

                     (2)

                     Päätöksen (YUTP) 2017/2303 mukaan sen 1 artiklan 2 kohdassa tarkoitetut toimet toteutetaan 12 kuukauden kuluessa päätöksen 3 artiklan 3 kohdassa tarkoitetun rahoitussopimuksen tekemisestä.

                     (3)

                     Kemiallisten aseiden kieltojärjestö, jäljempänä ’OPCW’, joka vastaa hankkeen teknisestä täytäntöönpanosta, pyysi 3 päivänä lokakuuta 2018 unionilta lupaa jatkaa päätöksen (YUTP) 2017/2303 täytäntöönpanokautta 12 kuukaudella. Kyseisen täytäntöönpanokauden jatkaminen antaisi OPCW:lle mahdollisuuden jatkaa toimien, sellaisina kuin ne ovat täydennettyinä kemiallisten aseiden kehittämisen, tuotannon, varastoinnin ja käytön kieltämistä sekä niiden hävittämistä koskevan yleissopimuksen sopimusvaltioiden konferenssin päätöksellä kemiallisten aseiden käytöstä aiheutuvasta uhasta (C-SS-4/DEC.3), täytäntöönpanoa ja saavuttaa kyseisten toimien suunnitellut tavoitteet, mukaan lukien OPCW:n valmiuksien parantaminen kemiallisten aseiden käytöstä aiheutuvan uhkan torjunnassa.

                     (4)

                     Päätökseen (YUTP) 2017/2303 pyydetty muutos koskee päätöksen 5 artiklan 2 kohtaa sekä kyseisen päätöksen liitteessä olevaa 8 kohtaa, joissa olevia kuvauksia on muutettava.

                     (5)

                     Päätöksen (YUTP) 2017/2303 1 artiklan 2 kohdassa tarkoitettuja toimia voitaisiin jatkaa OPCW:n 3 päivänä lokakuuta 2018 esittämässä pyynnössä eritellyllä tavalla vaikuttamatta resursseihin.

                     (6)

                     Päätös (YUTP) 2017/2303 olisi sen vuoksi muutettava jatkamalla sen voimassaoloa, jotta siihen sisältyviä toimia voitaisiin jatkaa,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös (YUTP) 2017/2303 seuraavasti:

                        1)

                        Korvataan 5 artiklan 2 kohta seuraavasti:

                           ”2.   Tämän päätöksen voimassaolo päättyy 24 kuukauden kuluttua 3 artiklan 3 kohdassa tarkoitetun komission ja kieltojärjestön välisen rahoitussopimuksen tekemisestä, tai kuuden kuukauden kuluttua voimaantulostaan, jos kyseistä rahoitussopimusta ei ole tehty siihen mennessä.”

                        2)

                        Korvataan liitteessä olevan 8 kohdan teksti seuraavasti:

                           ”Arvioitu kesto

                        Hankkeen kestoksi arvioidaan 24 kuukautta.”

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 10 päivänä joulukuuta 2018.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös (YUTP) 2017/2303, annettu 12 päivänä joulukuuta 2017, tuen antamisesta YK:n turvallisuusneuvoston päätöslauselman 2118 (2013) täytäntöönpanon jatkamiselle ja Syyrian kemiallisten aseiden hävittämisestä tehdyn Kemiallisten aseiden kieltojärjestön (OPCW) hallintoneuvoston päätökselle EC-M-33/DEC.1 joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 329, 13.12.2017, s. 55).


title: Neuvoston päätös (YUTP) 2018/1941, annettu 10 päivänä joulukuuta 2018, Keski-Afrikan tasavallassa toteutettavasta Euroopan unionin sotilaskoulutusoperaatiosta annetun päätöksen (YUTP) 2016/610 muuttamisesta

text:
                  11.12.2018

                  FI

                  Euroopan unionin virallinen lehti

                  L 314/54

         NEUVOSTON PÄÄTÖS (YUTP) 2018/1941,
         annettu 10 päivänä joulukuuta 2018,
         Keski-Afrikan tasavallassa toteutettavasta Euroopan unionin sotilaskoulutusoperaatiosta annetun päätöksen (YUTP) 2016/610 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 19 päivänä huhtikuuta 2016 päätöksen (YUTP) 2016/610 (1), jolla perustettiin Keski-Afrikan tasavallassa toteutettava Euroopan unionin YTPP-sotilaskoulutusoperaatio (EUTM RCA).

                     (2)

                     Neuvosto jatkoi 30 päivänä heinäkuuta 2018 päätöksellä (YUTP) 2018/1082 (2) operaation toimeksiantoa 19 päivään syyskuuta 2020.

                     (3)

                     Neuvosto totesi 15 päivänä lokakuuta 2018 annetuissa päätelmissä Keski-Afrikan tasavallasta, että Keski-Afrikan viranomaisten pyyntöön saada lisätukea Keski-Afrikan tasavallan sisäisille turvallisuusjoukoille on vastattava perustamalla ja ottamalla mahdollisimman nopeasti käyttöön EUTM RCA -operaation erityinen yhteentoimivuuspilari, jonka tehtävänä on antaa strategista neuvontaa tällä alalla.

                     (4)

                     Päätös (YUTP) 2016/610 olisi muutettava tämän mukaisesti.

                     (5)

                     Lisäksi neuvosto totesi 15 päivänä lokakuuta 2018 antamissaan päätelmissä, että kuten EUTM RCA -operaation strateginen uudelleentarkastelu osoitti, on hyödyllistä jatkaa sen arviointia, onko asianmukaista vahvistaa sisäisiä turvallisuusjoukkoja koskevaa Euroopan unionin toimintaa erityisen siviilialan YTPP-toiminnan avulla. Neuvosto totesi näissä päätelmissä, että se palaa tähän aiheeseen kesällä 2019 ottaen huomioon ensimmäiset yhteentoimivuuspilarista saadut tulokset ja EUTM RCA-operaation strategisen uudelleentarkastelun yhteydessä.

                     (6)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan, eikä Tanska siksi osallistu tämän operaation rahoittamiseen,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös (YUTP) 2016/610 seuraavasti:

                        1)

                        Lisätään 1 artiklan 2 kohtaan seuraava:

                                    ”d)

                                    strategista neuvontaa sisäministeriölle, poliisin pääjohtajalle ja santarmilaitoksen pääjohtajalle, jotta mahdollistetaan puolustuksesta ja sisäisestä turvallisuudesta vastaavien joukkojen myöhempi yhteentoimivuus ja koordinoitu käyttäminen Keski-Afrikan tasavallassa.”

                        2)

                        Korvataan 10 artiklan 3 kohta seuraavasti:

                           ”3.   Rahoitusohje EUTM RCA -operaation yhteisiä kustannuksia varten 20 päivänä syyskuuta 2018 alkavalle ja 19 päivänä syyskuuta 2020 päättyvälle kaudelle on 26 131 485 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 0 %, ja kyseisen päätöksen 34 artiklan 3 kohdassa tarkoitettu prosenttiosuus on 0 % sitoumusten osalta ja 0 % maksujen osalta.”

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 10 päivänä joulukuuta 2018.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös (YUTP) 2016/610, annettu 19 päivänä huhtikuuta 2016, Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) (EUVL L 104, 20.4.2016, s. 21).

            (2)  Neuvoston päätös (YUTP) 2018/1082, annettu 30 päivänä heinäkuuta 2018, Keski-Afrikan tasavallassa toteutettavasta Euroopan unionin sotilaskoulutusoperaatiosta annetun päätöksen (YUTP) 2016/610 muuttamisesta (EUVL L 194, 31.7.2018, s. 140).


title: Neuvoston päätös (YUTP) 2018/1944, annettu 10 päivänä joulukuuta 2018, Eritreaa koskevista rajoittavista toimenpiteistä annetun päätöksen 2010/127/YUTP kumoamisesta

text:
                  11.12.2018

                  FI

                  Euroopan unionin virallinen lehti

                  L 314/60

         NEUVOSTON PÄÄTÖS (YUTP) 2018/1944,
         annettu 10 päivänä joulukuuta 2018,
         Eritreaa koskevista rajoittavista toimenpiteistä annetun päätöksen 2010/127/YUTP kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Yhdistyneiden kansakuntien (YK) turvallisuusneuvosto hyväksyi 23 päivänä joulukuuta 2009 päätöslauselman 1907 (2009), jossa vahvistettiin Eritreaa koskevia rajoittavia toimenpiteitä, kuten kielto myydä ja toimittaa aseita ja niihin liittyviä tarvikkeita Eritreaan ja Eritreasta.

                     (2)

                     Neuvosto hyväksyi 1 päivänä maaliskuuta 2010 päätöksen 2010/127/YUTP (1) Eritreaa koskevista rajoittavista toimenpiteistä YK:n turvallisuusneuvoston päätöslauselman 1907 (2009) mukaisesti.

                     (3)

                     YK:n turvallisuusneuvosto hyväksyi 14 päivänä marraskuuta 2018 päätöslauselman 2444 (2018), jolla lakkautetaan välittömästi kaikki YK:n Eritrealle asettamat rajoittavat toimenpiteet.

                     (4)

                     Päätös 2010/127/YUTP olisi sen vuoksi kumottava,

               ON HYVÄKSYNYT TÄMÄN PÄÄTÖKSEN:

            1 artikla
            Kumotaan päätös 2010/127/YUTP.

            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 10 päivänä joulukuuta 2018.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös 2010/127/YUTP, annettu 1 päivänä maaliskuuta 2010, Eritreaa koskevista rajoittavista toimenpiteistä (EUVL L 51, 2.3.2010, s. 19).


title: Neuvoston päätös (YUTP) 2018/1942, annettu 10 päivänä joulukuuta 2018, Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP voimassaolon jatkamisesta ja sen muuttamisesta

text:
                  11.12.2018

                  FI

                  Euroopan unionin virallinen lehti

                  L 314/56

         NEUVOSTON PÄÄTÖS (YUTP) 2018/1942,
         annettu 10 päivänä joulukuuta 2018,
         Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP voimassaolon jatkamisesta ja sen muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 16 päivänä heinäkuuta 2012 päätöksen 2012/389/YUTP (1) Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR).

                     (2)

                     Neuvosto hyväksyi 12 päivänä joulukuuta 2016 päätöksen (YUTP) 2016/2240 (2) päätöksen 2012/389/YUTP muuttamisesta. Operaation nimi muutettiin muotoon EUCAP Somalia ja sen toimeksiantoa jatkettiin 31 päivään joulukuuta 2018.

                     (3)

                     Neuvosto hyväksyi 15 päivänä helmikuuta 2018 päätöksen (YUTP) 2018/226 (3), jolla muutetaan päätöstä 2012/389/YUTP ja jossa vahvistetaan rahoitusohje 31 päivään joulukuuta 2018.

                     (4)

                     Tehtyään kokonaisvaltaisen ja koordinoidun strategisen uudelleentarkastelun YTPP-toiminnasta Somaliassa ja Afrikan sarvessa poliittisten ja turvallisuusasioiden komitea hyväksyi operaation toimeksiannon muuttamisen ja jatkamisen 31 päivään joulukuuta 2020.

                     (5)

                     Päätös 2012/389/YUTP olisi sen vuoksi muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös 2012/389/YUTP seuraavasti:

                        1)

                        Korvataan 3 artiklan 1 kohdan c alakohta seuraavasti:

                                    ”c)

                                    pyrkii näihin tavoitteisiin tukemalla Somalian viranomaisia tarvittavan lainsäädännön kehittämisessä ja oikeusviranomaisten perustamisessa antamalla Somalian siviilioikeudellisen merilainsäädännön täytäntöönpanosta vastaaville elimille tarvittavaa ohjausta, neuvontaa, koulutusta ja välineistöä sekä antamalla sisäisen turvallisuuden ministeriölle ja poliisille neuvoja toimintapolitiikasta, johtamisesta, valvonnasta ja koordinoinnista unionin ja kansainvälisten kumppaneiden aloitteiden tukemiseksi.”

                        2)

                        Lisätään 13 artiklan 1 kohtaan alakohta seuraavasti:
                        ”EUCAP Somaliaan liittyviin menoihin tarkoitettu rahoitusohje 1 päivänä tammikuuta 2019 alkavalle ja 31 päivänä joulukuuta 2020 päättyvälle kaudelle on 66 100 000 euroa.”

                        3)

                        Korvataan 16 artiklan toinen virke seuraavasti:
                        ”Sitä sovelletaan 31 päivään joulukuuta 2020.”

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 10 päivänä joulukuuta 2018.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin valmiuksien kehittämistä koskevasta operaatiosta Somaliassa (EUCAP Somalia) (EUVL L 187, 17.7.2012, s. 40).

            (2)  Neuvoston päätös (YUTP) 2016/2240, annettu 12 päivänä joulukuuta 2016, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 337, 13.12.2016, s. 18).

            (3)  Neuvoston päätös (YUTP) 2018/226, annettu 15 päivänä helmikuuta 2018, valmiuksien kehittämistä Somaliassa koskevasta Euroopan unionin operaatiosta (EUCAP Somalia) annetun päätöksen 2012/389/YUTP muuttamisesta (EUVL L 43, 16.2.2018, s. 15).


title: Neuvoston päätös (YUTP) 2018/1945, annettu 10 päivänä joulukuuta 2018, Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta

text:
                  11.12.2018

                  FI

                  Euroopan unionin virallinen lehti

                  L 314/61

         NEUVOSTON PÄÄTÖS (YUTP) 2018/1945,
         annettu 10 päivänä joulukuuta 2018,
         Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 26 päivänä huhtikuuta 2010 päätöksen 2010/231/YUTP (1).

                     (2)

                     Yhdistyneiden kansakuntien turvallisuusneuvosto hyväksyi 14 päivänä marraskuuta 2018 päätöslauselman 2444 (2018). Päätöslauselmassa todetaan, että yksi päätöslauselman 1844 (2008) mukaisista luetteloon merkitsemisen perusteista on osallistuminen Somalian rauhaa, turvallisuutta tai vakautta uhkaaviin toimiin tai niiden tukeminen, ja päätetään, että tällaisiin toimiin voi sisältyä myös muun muassa seksuaalista ja sukupuoleen perustuvaa väkivaltaa sisältävien toimien suunnittelu, johtaminen tai toteuttaminen.

                     (3)

                     Päätös 2010/231/YUTP olisi näin ollen muutettava vastaavasti,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen 2010/231/YUTP 2 artiklan ensimmäinen luetelmakohta seuraavasti:

                        ”—

                        osallistuvat Somalian rauhaa, turvallisuutta tai vakautta uhkaaviin toimiin tai tukevat niitä, kun tällaiset toimet sisältävät muun muassa

                                    i)

                                    seksuaalista ja sukupuoleen perustuvaa väkivaltaa sisältävien toimien suunnittelua, johtamista tai toteuttamista;

                                    ii)

                                    toimia, jotka vaarantavat Somalian rauhan- ja sovinnontekoprosessin;

                                    iii)

                                    toimia, jotka uhkaavat Somalian liittohallitusta tai AMISOM:ia voimakeinoin;”

            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 10 päivänä joulukuuta 2018.

                  Neuvoston puolesta

                  Puheenjohtaja

               F. MOGHERINI

            (1)  Neuvoston päätös 2010/231/YUTP, annettu 26 päivänä huhtikuuta 2010, Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta (EUVL L 105, 27.4.2010, s. 17).


title: Neuvoston päätös (YUTP) 2019/25, annettu 8 päivänä tammikuuta 2019, niitä henkilöitä, ryhmiä ja yhteisöjä koskevan luettelon muuttamisesta ja ajan tasalle saattamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/1084 kumoamisesta

text:
                  9.1.2019

                  FI

                  Euroopan unionin virallinen lehti

                  L 6/6

         NEUVOSTON PÄÄTÖS (YUTP) 2019/25,
         annettu 8 päivänä tammikuuta 2019,
         niitä henkilöitä, ryhmiä ja yhteisöjä koskevan luettelon muuttamisesta ja ajan tasalle saattamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/1084 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

                     (2)

                     Neuvosto hyväksyi 30 päivänä heinäkuuta 2018 päätöksen (YUTP) 2018/1084 (2), jossa ajantasaistetaan niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskeva luettelo, jäljempänä ’luettelo’.

                     (3)

                     Yhteisen kannan 2001/931/YUTP 1 artiklan 6 kohdan mukaisesti luettelossa olevien henkilöiden, ryhmien ja yhteisöjen nimet on tarpeen tarkistaa säännöllisin väliajoin sen varmistamiseksi, että niiden säilyttäminen luettelossa on perusteltua.

                     (4)

                     Tässä päätöksessä vahvistetaan neuvoston suorittaman uudelleentarkastelun tulokset niiden henkilöiden, ryhmien ja yhteisöjen osalta, joihin sovelletaan yhteisen kannan 2001/931/YUTP 2, 3 ja 4 artiklaa.

                     (5)

                     Neuvosto on tarkistanut, että yhteisen kannan 2001/931/YUTP 1 artiklan 4 kohdassa tarkoitetut toimivaltaiset viranomaiset ovat tehneet kaikkien luettelossa olevien henkilöiden, ryhmien ja yhteisöjen osalta päätökset, joiden mukaan nämä ovat sekaantuneet yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin. Neuvosto on lisäksi todennut, että henkilöihin, ryhmiin ja yhteisöihin, joihin sovelletaan yhteisen kannan 2001/931/YUTP 2, 3 ja 4 artiklaa, olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

                     (6)

                     Neuvosto on todennut, että kaksi muuta henkilöä ja yksi yhteisö ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että mainitun yhteisen kannan 1 artiklan 4 kohdassa tarkoitettu toimivaltainen viranomainen on tehnyt näitä henkilöitä ja yhteisöä koskevan päätöksen ja että nämä henkilöt ja yhteisö olisi lisättävä luetteloon henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa.

                     (7)

                     Luettelo olisi saatettava ajan tasalle tämän mukaisesti ja päätös (YUTP) 2018/1084 olisi kumottava,

               ON HYVÄKSYNYT TÄMÄN PÄÄTÖKSEN:

            1 artikla
            Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.

            2 artikla
            Kumotaan päätös (YUTP) 2018/1084.

            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä 8 päivänä tammikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

            (2)  Neuvoston päätös (YUTP) 2018/1084, annettu 30 päivänä heinäkuuta 2018, niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/475 kumoamisesta (EUVL L 194, 31.7.2018, s. 144).

            LIITE
            Luettelo 1 artiklassa tarkoitetuista henkilöistä, ryhmistä ja yhteisöistä
            I   HENKILÖT

                        1.

                        ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin numero: D9004878.

                        2.

                        AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                        3.

                        AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                        4.

                        ARBABSIAR Manssor (alias Mansour Arbabsiar), syntynyt 6.3.1955 tai 15.3.1955 Iranissa. Iranin ja Yhdysvaltain kansalainen. Passin numero: C2002515 (Iran); Passin numero: 477845448 (Yhdysvallat). Kansallisen henkilökortin numero: 07442833, voimassa 15.3.2016 asti (Yhdysvaltain ajokortti).

                        5.

                        ASADI Assadollah, syntynyt 22.12.1971 Teheranissa (Iran), Iranin kansalainen. Iranin diplomaattipassin numero: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat).

                        7.

                        EL HAJJ, Hassan Hassan, syntynyt 22.3.1988 Zaghdraiyassa, Sidonissa, Libanonissa, Kanadan kansalainen. Passin numero: JX446643 (Kanada).

                        8.

                        HASHEMI MOGHADAM Saeid, syntynyt 6.8.1962 Teheranissa (Iran), Iranin kansalainen. Passin numero: D9016290, voimassa 4.2.2019 asti.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                        10.

                        MELIAD, Farah, syntynyt 5.11.1980 Sydneyssä (Australia), Australian kansalainen. Passin numero: M2719127 (Australia).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa. Passin numero 488555.

                        12.

                        ȘANLI, Dalokay (alias Sinan), syntynyt 13.10.1976 Pülümürissä (Turkki).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran.

                        14.

                        SHAKURI, Ali Gholam, syntynyt arviolta vuonna 1965 Teheranissa, Iranissa.

                        15.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passin numero: 008827 (Iranin diplomaattipassi), myönnetty vuonna 1999. Sotilasarvo: kenraalimajuri.

                  II   RYHMÄT JA YHTEISÖT

                        1.

                        ”Abu Nidal -järjestö” – ”ANO” (alias”Fatahin vallankumousneuvosto”, alias”Arab Revolutionary Brigades”, alias”Musta syyskuu”alias”Revolutionary Organisation of Socialist Muslims”).

                        2.

                        ”Al-Aqsan marttyyrien prikaati”.

                        3.

                        ”Al-Aqsa e.V”.

                        4.

                        ”Babbar Khalsa”.

                        5.

                        ”Filippiinien kommunistinen puolue”, mukaan lukien ”Uusi kansanarmeija”– ”NPA”, Filippiinit.

                        6.

                        Iranin tiedustelu- ja turvallisuusministeriön sisäisen turvallisuuden osasto

                        7.

                        ”Gama'a al-Islamiyya” (alias”Al-Gama'a al-Islamiyya”) (”Islamic Group”– ”IG”).

                        8.

                        ”İslami Büyük Doğu Akıncılar Cephesi” – ”IBDA-C” (”Great Islamic Eastern Warriors Front”).

                        9.

                        ”Hamas”, mukaan lukien ”Hamas-Izz al-Din al-Qassem”.

                        10.

                        ”Hizballah Military Wing” (alias”Hezbollah Military Wing”, alias”Hizbullah Military Wing”, alias”Hizbollah Military Wing”, alias”Hezballah Military Wing”, alias”Hisbollah Military Wing”, alias”Hizbu'llah Military Wing”, alias”Hizb Allah Military Wing”, alias”Jihad Council” (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                        11.

                        ”Hizbul Mujahideen” – ”HM”.

                        12.

                        ”Khalistan Zindabad Force”– ”KZF”.

                        13.

                        ”Kurdistanin työväenpuolue” – ”PKK” (alias”KADEK”, alias”KONGRA-GEL”).

                        14.

                        ”Tamil Eelamin vapautuksen tiikerit” – ”LTTE”.

                        15.

                        ”Ejército de Liberación Nacional” (”Kansallinen vapautusarmeija”).

                        16.

                        ”Palestiinan islamilainen jihad” – ”PIJ”.

                        17.

                        ”Palestiinan vapautuksen kansanrintama” – ”PFLP”.

                        18.

                        ”Palestiinan vapautuksen kansanrintama – keskuskomento” (alias”PFLP:n keskuskomento”).

                        19.

                        ”Devrimci Halk Kurtuluș Partisi-Cephesi” – ”DHKP/C” (alias”Devrimci Sol” (”Vallankumouksellinen vasemmisto”, alias”Dev Sol”) (”Revolutionary People's Liberation Army/Front/Party”).

                        20.

                        ”Sendero Luminoso” – ”SL” (”Loistava polku”).

                        21.

                        ”Teyrbazen Azadiya Kurdistan” – ”TAK” (alias”Kurdistan Freedom Falcons”, alias”Kurdistan Freedom Hawks”).


Neuvoston asetukseen (EY) N:o 139/2004 perustuva komission päätös (tehty 05/10/2018) keskittymän (Asia N:o COMP/M.8960 - Adient plc / The Boeing Company) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 29/11/2018) keskittymän (Asia N:o COMP/M.8951 - Suzano Papel e Celulose S.A. / Fibria Celulose S.A.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 08/01/2019) keskittymän (Asia N:o COMP/M.9202 - Bain Capital Investors, LLC / Oscar Holding SAS) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 26/07/2018) keskittymän (Asia N:o COMP/M.8905 - AXA Konzern AG / ROLAND Rechtsschutzversicherungs-AG) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 09/01/2019) keskittymän (Asia N:o COMP/M.9207 - IFM Investors Pty Ltd / Vitol Holding BV) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 11/12/2018) keskittymän (Asia N:o COMP/M.8881 - GEFCO ESPAÑA, S.A. / BERGÉ AUTOMOTIVE LOGISTICS, S.L.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 09/01/2019) keskittymän (Asia N:o COMP/M.9201 - Siemens AG / TUTPL) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 21/01/2019) keskittymän (Asia N:o COMP/M.9135 - The Blackstone Group L.P. / Luminor Bank AS) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 13/12/2018) keskittymän (Asia N:o COMP/M.9139 - Haier Europe Appliances Holding B.V. / Candy) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 12/02/2019) keskittymän (Asia N:o COMP/M.9169 - Caisse des dépôts et consignations / Swiss Life) julistamisesta yhteismarkkinoille soveltuvaksi. (Ainoastaan ranskankielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 14/02/2019) keskittymän (Asia N:o COMP/M.9243 - KKR & Co. Inc. / China Resources Company Limited / Genesis Care Pty Limited) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 13/02/2019) keskittymän (Asia N:o COMP/M.9266 - KUWAIT INVESTMENT AUTHORITY / IIF INT'L HOLDING L.P. / NORTH SEA MIDSTREAM PARTNERS LIMITED) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 13/02/2019) keskittymän (Asia N:o COMP/M.9229 - Financière SNOP Dunois S.A. / Tower Automotive Holdings Europe B.V.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 14/02/2019) keskittymän (Asia N:o COMP/M.9262 - ADM Arkady Limited / Gleadell Agriculture) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 21/12/2018) keskittymän (Asia N:o COMP/M.9122 - The Coca-Cola Company / Costa Limited) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 08/02/2019) keskittymän (Asia N:o COMP/M.9126 - Mitsubishi Heavy Industries, Ltd. / Danfoss A/S / Artemis Intelligent Power Limited) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (EU) 2019/274, annettu 11 päivänä tammikuuta 2019, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen allekirjoittamisesta Euroopan unionin ja Euroopan atomienergiayhteisön puolesta (ETA:n kannalta merkityksellinen teksti.)

text:
                  19.2.2019

                  FI

                  Euroopan unionin virallinen lehti

                  LI 47/1

         NEUVOSTON PÄÄTÖS (EU) 2019/274,
         annettu 11 päivänä tammikuuta 2019,
         Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen allekirjoittamisesta Euroopan unionin ja Euroopan atomienergiayhteisön puolesta
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 50 artiklan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 Eurooppa-neuvostolle aikomuksestaan erota Euroopan unionista ja Euroopan atomienergiayhteisöstä, jäljempänä ’Euratom’, Euroopan unionista tehdyn sopimuksen 50 artiklan mukaisesti; kyseistä artiklaa sovelletaan Euratomiin Euroopan atomienergiayhteisön perustamissopimuksen 106 A artiklan nojalla.

                     (2)

                     Neuvosto antoi 22 päivänä toukokuuta 2017 komissiolle luvan aloittaa Yhdistyneen kuningaskunnan kanssa neuvottelut erojärjestelyjä koskevasta sopimuksesta ottaen huomioon myöhempiä suhteita unionin kanssa sääntelevät puitteet.

                     (3)

                     Neuvottelut käytiin noudattaen Eurooppa-neuvoston 29 päivänä huhtikuuta ja 15 päivänä joulukuuta 2017 sekä 23 päivänä maaliskuuta 2018 antamia suuntaviivoja, joiden yleisenä tavoitteena on varmistaa Yhdistyneen kuningaskunnan hallittu ero unionista ja Euratomista.

                     (4)

                     Eurooppa-neuvosto hyväksyi 25 päivänä marraskuuta 2018 sopimuksen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’sopimus’.

                     (5)

                     Koska neuvottelut on saatu päätökseen, sopimus olisi allekirjoitettava unionin puolesta sillä varauksella, että sopimuksen tekemistä varten tarvittavat menettelyt saatetaan päätökseen myöhemmin.

                     (6)

                     Euroopan atomienergiayhteisön perustamissopimuksen 106 A artiklan mukaisesti Euroopan unionista tehdyn sopimuksen 50 artiklaa sovelletaan Euratomiin.

                     (7)

                     Sopimuksessa määrätään siirtymäkaudesta, jonka aikana unionin oikeutta, mukaan lukien kansainväliset sopimukset, sovelletaan Yhdistyneeseen kuningaskuntaan ja Yhdistyneessä kuningaskunnassa; siirtymäkauden soveltamisen ulkopuolelle jäävät kuitenkin kaikki sellaiset seuraukset, jotka Yhdistyneen kuningaskunnan erotessa unionista tulisivat koskemaan Yhdistyneen kuningaskunnan osallistumista unionin toimielinten, elinten ja laitosten toimintaan. Komission olisi näin ollen ilmoitettava mainittujen kansainvälisten sopimusten muille osapuolille unionin ja Euratomin puolesta, että kyseisiä sopimuksia sovellettaessa Yhdistynyttä kuningaskuntaa kohdellaan siirtymäkauden ajan jäsenvaltiona.

                     (8)

                     Sopimuksen 185 artiklan toisessa kohdassa määrätään, että tehdessään kirjallista ilmoitusta tarvittavien sisäisten menettelyjen saattamisesta päätökseen unioni voi sellaisen jäsenvaltion osalta, joka on esittänyt kyseisen jäsenvaltion kansallisen lainsäädännön perusperiaatteisiin liittyviä perusteluita, antaa julistuksen, jonka mukaan paitsi että kyseisellä jäsenvaltiolla on neuvoston puitepäätöksessä 2002/584/YOS (1) tarkoitetut perusteet kieltäytyä panemasta eurooppalaista pidätysmääräystä täytäntöön, kyseisen jäsenvaltion täytäntöönpanosta vastaavat oikeusviranomaiset voivat siirtymäkauden aikana kieltäytyä luovuttamasta kansalaisiaan Yhdistyneeseen kuningaskuntaan eurooppalaisen pidätysmääräyksen nojalla. Sen vuoksi on aiheellista asettaa määräaika, jonka kuluessa niiden jäsenvaltioiden, jotka aikovat käyttää tätä mahdollisuutta, on annettava siitä tieto komissiolle ja neuvoston pääsihteeristölle.

                     (9)

                     Kuten Euroopan unionista tehdyn sopimuksen 50 artiklan 4 kohdassa määrätään, Yhdistynyt kuningaskunta ei ole osallistunut neuvoston tätä päätöstä koskeviin keskusteluihin eikä sen hyväksymiseen,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskeva sopimus unionin ja Euroopan atomienergiayhteisön puolesta sillä varauksella, että mainitun sopimuksen tekeminen saatetaan päätökseen.
            Sopimuksen teksti on liitetty tähän päätökseen (2).

            2 artikla
            Valtuutetaan Eurooppa-neuvoston puheenjohtaja ja komission puheenjohtaja allekirjoittamaan sopimus unionin ja Euroopan atomienergiayhteisön puolesta.

            3 artikla
            Komissio ilmoittaa välittömästi sopimuksen allekirjoittamisen jälkeen sopimuksen 2 artiklan a alakohdan iv alakohdassa tarkoitettujen kansainvälisten sopimusten muille osapuolille, että kyseisiä kansainvälisiä sopimuksia sovellettaessa Yhdistynyttä kuningaskuntaa kohdellaan siirtymäkauden aikana jäsenvaltiona, edellyttäen että sopimus tulee voimaan.

            4 artikla
            Niiden jäsenvaltioiden, jotka aikovat käyttää sopimuksen 185 artiklan toisessa kohdassa määrättyä mahdollisuutta, on annettava aikomuksestaan tieto komissiolle ja neuvoston pääsihteeristölle ennen 15 päivää helmikuuta 2019.

            5 artikla
            Tämä päätös tulee voimaan päivänä, jona se hyväksytään.

            Tehty Brysselissä 11 päivänä tammikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston puitepäätös 2002/584/YOS, tehty 13 päivänä kesäkuuta 2002, eurooppalaisesta pidätysmääräyksestä ja jäsenvaltioiden välisistä luovuttamismenettelyistä (EYVL L 190, 18.7.2002, s. 1).

            (2)  EUVL C 66 I, 19.2.2019, s. 1.


title: Komission päätös (EU) 2019/286, annettu 12 päivänä helmikuuta 2019, ehdotetusta kansalaisaloitteesta ”Vaadimme järkevämpää höyryttelysääntelyä!” (tiedoksiannettu numerolla C(2019) 926)

text:
                  19.2.2019

                  FI

                  Euroopan unionin virallinen lehti

                  L 47/45

         KOMISSION PÄÄTÖS (EU) 2019/286,
         annettu 12 päivänä helmikuuta 2019,
         ehdotetusta kansalaisaloitteesta ”Vaadimme järkevämpää höyryttelysääntelyä!”

               (tiedoksiannettu numerolla C(2019) 926)

         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         katsoo seuraavaa:

                     (1)

                     Ehdotetun kansalaisaloitteen ”Vaadimme järkevämpää höyryttelysääntelyä!” aihe liittyy seuraavaan: ”Pyydämme EU-komissiota kumoamaan direktiivin 2014/40/EU (2) 20 artiklan ja laatimaan lainsäädäntöä, jossa sähkösavuketuotteet erotetaan selvästi tupakkatuotteista ja farmaseuttisista tuotteista.”

                     (2)

                     Ehdotetun kansalaisaloitteen tavoitteet liittyvät seuraavaan: ”Poistetaan Euroopan parlamentin ja neuvoston direktiivin 2014/40/EU 20 artikla ja korvataan se sisämarkkinoiden toimintaan soveltuvalla lainsäädännöllä, joka perustuu tieteelliseen näyttöön ja jossa sähkösavuketuotteet erotetaan selvästi tupakkatuotteista ja farmaseuttisista tuotteista. Varmistetaan, että uudessa lainsäädännössä säädetään pakolliseksi tuotteita koskevien tiukkojen laatu-, turvallisuus- ja valmistusstandardien noudattaminen sekä vastuulliset markkinointikäytännöt, joilla suojellaan nuoria. Sähkötupakoinnin sääntelyn olisi edistettävä innovaatiotoimintaa ja varmistettava, että tupakoijat ja sähkösavukkeiden käyttäjät saavat selkeää tietoa tupakkaa sisältämättömistä vähemmän haitallisista vaihtoehdoista ja voivat hankkia niitä.”

                     (3)

                     Euroopan unionista tehdyllä sopimuksella (SEU-sopimus), vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

                     (4)

                     Kansalaisaloitteen tekemistä varten vaadittavien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.

                     (5)

                     Perussopimusten soveltamiseksi voidaan antaa unionin säädöksiä

                                 —

                                 itsenäiseksi ammatinharjoittajaksi ryhtymistä ja toimintaa itsenäisenä ammatinharjoittajana koskevien jäsenvaltioiden lakien, asetusten ja hallinnollisten määräysten yhteensovittamisesta Euroopan unionin toiminnasta tehdyn sopimuksen (SEUT-sopimus) 53 (1) ja 62 artiklan nojalla;

                                 —

                                 sisämarkkinoiden toteuttamista ja toimintaa koskevista toimenpiteistä jäsenvaltioiden lakien, asetusten ja hallinnollisten määräysten lähentämiseksi SEUT-sopimuksen 114 artiklan mukaisesti.

                     (6)

                     Ehdotettu kansalaisaloite ei näin ollen ylitä selvästi komission toimivaltaa tehdä ehdotus unionin säädökseksi perussopimusten soveltamiseksi asetuksen 4 artiklan 2 kohdan b alakohdan mukaisesti.

                     (7)

                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole selvästi SEU-sopimuksen 2 artiklassa esitettyjen unionin arvojen vastainen.

                     (8)

                     Ehdotettu kansalaisaloite ”Vaadimme järkevämpää höyryttelysääntelyä!” olisi sen vuoksi rekisteröitävä,

               ON HYVÄKSYNYT TÄMÄN PÄÄTÖKSEN:

            1 artikla
            Rekisteröidään ehdotettu kansalaisaloite ”Vaadimme järkevämpää höyryttelysääntelyä!”.

            2 artikla
            Tämä päätös tulee voimaan 20 päivänä helmikuuta 2019.

            3 artikla
            Tämä päätös on osoitettu ehdotetun kansalaisaloitteen ”Vaadimme järkevämpää höyryttelysääntelyä!” järjestäjille (kansalaistoimikunnan jäsenille), joita edustavat kansalaistoimikunnan yhteyshenkilöt Dustin DAHLMANN ja Mose GIACOMELLO.

            Tehty Strasbourgissa 12 päivänä helmikuuta 2019.

                  Komission puolesta

               Frans TIMMERMANS

                  Varapuheenjohtaja

            (1)  EUVL L 65, 11.3.2011, s. 1.

            (2)  Euroopan parlamentin ja neuvoston direktiivi 2014/40/EU, annettu 3 päivänä huhtikuuta 2014, tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta (EUVL L 127, 29.4.2014, s. 1).


title: Neuvoston päätös (EU) 2019/292, annettu 12 päivänä helmikuuta 2019, valtuutuksesta luovuttaa EU:n turvallisuusluokiteltuja tietoja kolmansille valtioille ja kansainvälisille järjestöille

text:
                  20.2.2019

                  FI

                  Euroopan unionin virallinen lehti

                  L 48/20

         NEUVOSTON PÄÄTÖS (EU) 2019/292,
         annettu 12 päivänä helmikuuta 2019,
         valtuutuksesta luovuttaa EU:n turvallisuusluokiteltuja tietoja kolmansille valtioille ja kansainvälisille järjestöille
         EUROOPAN UNIONIN NEUVOSTO, joka
         ottaa huomioon EU:n turvallisuusluokiteltujen tietojen suojaamista koskevista turvallisuussäännöistä 23 päivänä syyskuuta 2013 annetun neuvoston päätöksen 2013/488/EU (1) ja erityisesti sen 13 artiklan ja liitteen VI,
         sekä katsoo seuraavaa:

                     (1)

                     Euroopan unioni tekee sopimuksia turvallisuusluokiteltujen tietojen vaihtoa ja suojaamista koskevista turvallisuusmenettelyistä kolmansien valtioiden ja kansainvälisten järjestöjen kanssa.

                     (2)

                     Pääsihteeri voi sopia neuvoston pääsihteeristön puolesta turvallisuusluokiteltujen tietojen vaihtoon sovellettavia turvallisuusmenettelyjä koskevista hallinnollisista järjestelyistä kolmansien valtioiden ja kansainvälisten järjestöjen kanssa.

                     (3)

                     Päätöksen 2013/488/EU liitteessä VI olevan 37 kohdan nojalla neuvosto tekee päätöksen pääsihteerin valtuuttamisesta luovuttamaan EU:n turvallisuusluokiteltuja tietoja kolmansille valtioille tai kansainvälisille järjestöille turvallisuusluokiteltujen tietojen vaihtoa ja suojaamista koskevista turvallisuusmenettelystä tehtyjen sopimusten tai turvallisuusluokiteltujen tietojen vaihtoon sovellettavia turvallisuusmenettelyjä koskevien hallinnollisten järjestelyjen mukaisesti,

               ON HYVÄKSYNYT TÄMÄN PÄÄTÖKSEN:

            1 artikla

               1.   Jos unionin ja kolmannen valtion tai kansainvälisen järjestön välinen sopimus turvallisuusluokiteltujen tietojen vaihtoa ja suojaamista koskevista turvallisuusmenettelyistä, jäljempänä ’tietoturvallisuussopimus’, on voimassa ja se on päätöksen 2013/488/EU mukainen, neuvoston pääsihteeri valtuutetaan luovuttamaan kyseiselle kolmannelle valtiolle tai kansainväliselle järjestölle tietotuvallisuussopimuksen soveltamisalaan kuuluvia EU:n turvallisuusluokiteltuja tietoja luovuttajan suostumuksen periaatetta noudattaen neuvoston turvallisuuskomitean päätöksen 2013/488/EU liitteessä VI olevan 11 kohdan mukaisesti määrittelemään turvallisuusluokkaan asti. Pääsihteeri tekee tapauskohtaisesti päätöksen EU:n turvallisuusluokiteltujen tietojen luovuttamisesta kolmannelle valtiolle tai kansainväliselle järjestölle tietoturvallisuussopimuksen mukaisesti.

               2.   Jos neuvoston pääsihteeri on neuvoston hyväksynnän saatuaan ja päätöksen 2013/488/EU mukaisesti sopinut turvallisuusluokiteltujen tietojen vaihtoon sovellettavia turvallisuusmenettelyjä koskevista hallinnollisista järjestelyistä, jäljempänä ’hallinnolliset järjestelyt’, kolmannen valtion tai kansainvälisen järjestön kanssa, neuvoston pääsihteeri valtuutetaan luovuttamaan kyseiselle kolmannelle valtiolle tai kansainväliselle järjestölle hallinnollisen järjestelyn soveltamisalaan kuuluvia EU:n turvallisuusluokiteltuja tietoja luovuttajan suostumuksen periaatetta noudattaen hallinnollisessa järjestelyssä määritettyyn turvallisuusluokkaan asti. Pääsihteeri tekee tapauskohtaisesti päätöksen EU:n turvallisuusluokiteltujen tietojen luovuttamisesta kolmannelle valtiolle tai kansainväliselle järjestölle hallinnollisen järjestelyn mukaisesti.

               3.   Neuvoston pääsihteeri voi siirtää 1 ja 2 kohdassa tarkoitetun valtuutuksen neuvoston pääsihteeristön ylemmille virkamiehille.

            2 artikla
            Tällä päätöksellä kumotaan ja korvataan seuraavat päätökset:

                        1)

                        tietojen luovuttamisesta turvallisuusluokiteltujen tietojen vaihtoon sovellettavista turvallisuusmenettelyistä kolmansien valtioiden tai kansainvälisten järjestöjen kanssa tehtyjen jatkuvien sopimusten mukaisesti 20 päivänä kesäkuuta 2011 annettu neuvoston päätös;

                        2)

                        tietojen luovuttamisesta niiden hallinnollisten järjestelyjen mukaisesti, jotka koskevat kansainvälisten järjestöjen kanssa suoritettavaan turvallisuusluokiteltujen tietojen vaihtoon sovellettavia turvallisuusmenettelyjä 20 päivänä kesäkuuta 2011 annettu neuvoston päätös.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 12 päivänä helmikuuta 2019.

                  Neuvoston puolesta

                  Puheenjohtaja

               E. O. TEODOROVICI

            (1)  EUVL L 274, 15.10.2013, s. 1.